
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 138
                                                                din 31 august 2017
privind preluarea unui contract de concesiune
   
Consiliul Local al Municipiului Sighişoara, întrunit în şedinţă ordinară,   
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 21.420/08.08.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererea înregistrată la Municipiul Sighișoara cu nr. 11.245/26.04.2017, prin care Bordi Ioan și Bordi Violeta solicită preluarea contractului de concesiune nr. 157/14974/10.10.2005, încheiat între Consiliul Local Sighișoara, în calitate de concedent și S.C. Croitoria Elli S.R.L., în calitate de concesionar, având ca obiect preluarea în concesiune a terenului în suprafață de 6,00 mp., situat în Municipiul Sighișoara, str. 1 Decembrie 1918, nr. 30, înscris în C.F. nr. 3129, nr. top. 1257/1, pentru construirea unui grup social, întrucât, în baza contractului de vânzare - cumpărare autentificat de către Biroul Notarului Public Fărcaș Delia Mariana, sub nr. 1014/2009, au dobândit dreptul de proprietate, prin cumpărare, asupra imobilului construcții - spațiu prestări servicii - apartamentul V compus din: atelier cu s.u. = 38,47 mp. și s.c. = 45 mp., grup sanitar cu s.u. = 3 mp., depozit cu s.u. = 3,50 mp., cu o cotă de participare de 33 mp. din suprafața totală de 278 mp. teren din C.F. colectiv nr. 3129, nr. cad. 1395, situat în Municipiul Sighișoara, str. 1 Decembrie 1918, nr. 30, ap. 5, înscris în C.F. nr. 50157-C1-U3 (provenită din conversia de pe hârtie a C.F. nr. 3129/V), nr. top. 1257/1/V;

Având în vedere contractul de concesiune nr. 157/14974/10.10.2005, încheiat între Consiliul Local Sighişoara, în calitate de concedent şi S.C. Croitoria Elli S.R.L., în calitate de concesionar, având ca obiect preluarea în concesiune a terenului situat în Municipiul Sighişoara, str. 1 Decembrie 1918, nr. 30, înscris în C.F. nr. 3129, nr top. 1257/1, în suprafaţă de 6,00 mp., cu destinaţia de „construirea unui grup socialˮ, concesiune aprobată prin Hotărârea Consiliului Local Sighișoara nr. 143/29.09.2005;

Având în vedere că toate debitele aferente contractului de concesiune nr. 157/14974/10.10.2005, încheiat între Consiliul Local Sighişoara, în calitate de concedent şi S.C. Croitoria Elli S.R.L., în calitate de concesionar, au fost achitate;

Având în vedere prevederile art. 871 - 873 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanţei de Urgenţă nr. 54/2006 privind regimul contractelor de concesiune de bunuri proprietate publică, cu modificările şi completările ulterioare, precum şi prevederile Normelor metodologice de aplicare a Ordonanţei de Urgenţă nr. 54/2006 privind regimul contractelor de concesiune de bunuri proprietate publică, aprobate prin Hotărârea Guvernului nr. 168/2007;
Având în vedere prevederile Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, precum şi prevederile Regulamentului General de Urbanism, aprobat prin Hotărârea Guvernului nr. 525/1996, republicată, cu modificările şi completările ulterioare;

Având în vedere că, prin această concesiune se aduc venituri suplimentare la bugetul local;

Având în vedere că, în urma preluării contractului de concesiune nu sunt afectate planurile de sistematizare şi că terenul nu face obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere Raportul de specialitate al Direcţiei Administrarea Patrimoniului, înregistrat cu nr. 21.419/08.08.2017, prin care se propune preluarea contractului de concesiune menţionat mai sus, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c”, (5) lit. „a” şi „b” şi (9), art. 45 (3), art. 115 (1) lit. „b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,
      H O T Ă R Ă Ş T E:
Art. 1. (1) Se aprobă preluarea, începând cu data de 01.09.2017, a contractului de concesiune nr. 157/14974/10.10.2005, încheiat între Consiliul Local Sighişoara, în calitate de concedent şi S.C. Croitoria Elli S.R.L., în calitate de concesionar, având ca obiect terenul situat în Municipiul Sighişoara, str. 1 Decembrie 1918, nr. 30, înscris în C.F. nr. 3129, nr top 1257/1, în suprafaţă de 6,00 mp., cu destinaţia de „construirea unui grup socialˮ, de către Bordi Ioan și Bordi Violeta, întrucât, aceștia au dobândit dreptul de proprietate, prin cumpărare, asupra imobilului construcții situat în Municipiul Sighișoara, str. 1 Decembrie 1918, nr. 30, înscris în C.F. nr. 50157-C1-U3 (provenită din conversia de pe hârtie a C.F. nr. 3129/V), nr. top. 1257/1/V, de la actualul concesionar al terenului S.C. Croitoria Elli S.R.L., potrivit contractului de vânzare - cumpărare autentificat cu nr. 1014/2009, de către Biroul Notarului Public Fărcaș Delia Mariana.
(2) Redevenţa va fi cea stabilită prin contractul de concesiune şi se va indexa cu indicele de inflaţie.

(3) Durata rămasă a concesiunii va fi de 37 (treizeci și șapte) ani și 29 de zile, din durata iniţială de 49 (patruzeci și nouă) ani, cu posibilităţi de prelungire.

(4) Restul clauzelor contractuale îşi menţin valabilitatea între Consiliul Local Sighişoara, prin Municipiul Sighișoara şi Bordi Ioan și Bordi Violeta.

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Administrarea Patrimoniului, Biroul, Buget, Contabilitate, Salarizare - Direcţia Economică şi Biroul Juridic din cadrul Municipiului Sighişoara.

Art. 3. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

     Matei Ovidiu – Daniel   
                                                                                         Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu 15 voturi ”pentru” și 1 ”abținere”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar; 

  2 ex. Direcţia Administrarea Patrimoniului;

  1 ex. Biroul Buget, Contabilitate, Salarizare - Direcţia Economică;
  1 ex. Biroul Juridic;

  1 ex. Bordi Ioan și Bordi Violeta;

  1 ex. S.C. Croitoria Elli S.R.L.
12 ex. 

B.A.  
